Heinrich Schiff (18 November 1951 – 23 Desember 2016) was 'n Oostenrykse tjellis en dirigent. Heinrich Schiff is op 18 November 1951 in Gmunden, Oostenryk gebore. Sy ouers Helga (neè Riemann) en Helmut Schiff was komponiste. Hy het tjello studeer onder Tobias Kühne en André Navarra, en in 1971 sy solodebuut in Wene en Londen gemaak. Hy het komposisie onder Hans Swarowsky gestudeer. Schiff het sy buiging as dirigent in 1986 gemaak. Hy was vanaf 1990 tot 1996 Artistieke Direkteur van die Northern Sinfonia gewees, en het saam met die orkes opnames vir die Collins Classics plate-etiket gemaak. Hy was ook hoofdirigent van die Kopenhagen Filharmoniese Orkes in Kopenhagen, Denemarke (1996–2000) en die Orchester Musikkollegium Winterthur (1996–2001) gewees. In 2004 is hy as hoofdirigent van die Weense Kamerorkes aangestel, in welke hoedanigheid hy van 2005 tot 2008 gedien het. Hy het die pos in 2008 om gesondheidsredes opgesê. Schiff het die "Mara" Stradivarius (1711) en "Sleeping Beauty", wat deur Domenico Montagnana in 1739 in Venesië gemaak is, bespeel.